**ОБЩИНА СЕВЛИЕВО**

**ОБЯВЛЕНИЕ**

На основание чл.14 ал. 1 и ал. 2 от Наредбата за провеждане на конкурсите за държавни служители /НПКДС/ и Заповед № 0845/18.07.2014 г. на Кмета на Община Севлиево, във връзка с чл.10 и чл.10а, ал.2 от Закона за държавния служител и чл.3 ал.1 и чл.13 ал.1 от /НПКДС/

**ОБЯВЯВА КОНКУРС**

1. **За длъжността** Директор на дирекция „Териториално-селищно устройство” при Общинска администрация Севлиево.
2. **Минималните изисквания**, предвидени в нормативните актове за заемане на длъжността са:
* образование: висше;
* минимална образователно-квалификационна степен: магистър
* професионален опит: **4 години**

- при наличие на ранг - **ІІІ младши**

1. **Допълнителните изисквания** за длъжността са**:**
* висше техническо образование ;
* компютърна грамотност: работа с продуктите на MS Office /Word, Excel/, Internet;
* организационна и комуникационна компетентност;
* компетентност, свързана с познаване и ползване на нормативни актове, регламентиращи дейността на общинска администрация и дейността в областта на устройство на територията;
1. **Конкурсът с допуснатите кандидати да се проведе на два етапа**:
* решаване на писмен тест;
* интервю.
1. **Необходимите документи,** които следва да бъдат представени от кандидатите за участие в конкурса са**:**
* Заявление за участие в конкурс – по образец /Приложение № 2 към чл. 17, ал. 1 от Наредбата за провеждане на конкурсите за държавни служители (НПКДС)/;
* Копие от документ за придобита образователно-квалификационна степен;

- При наличие на ранг - копие от документи, удостоверяващи притежаването на ІІІ младши ранг като държавен служител;

- Копие от документи за професионален опит;

* Декларация от лицето (по образец), че е пълнолетен български гражданин, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема длъжността;
* Документ за самоличност – необходим само за идентификация.

Подаването на заявлението и приложенията към него се извършва лично от всеки кандидат или чрез пълномощник.

1. **Документите по т.5** да се подават в Деловодството на “Център за информация и услуги на гражданите” в общинска администрация Севлиево **в 12 дневен срок** след публикуване на обявата **до 04.08.2014 г. включително**, всеки работен ден **от 8.00 часа до 17.00 часа.**
2. Списъци или други съобщенията във връзка с конкурса ще се обявяват в Информационния център на общината на **Таблото за обяви и съобщения, както и в сайта на община Севлиево.**
3. **Описание на длъжността**:

 Ръководи, включително планира, организира,контролира и координира дейността на дирекция „ТСУ”. Носи отговорност за изпълнение на задачите на дирекция „ТСУ”. Отчита постигането на целите и дейността на дирекцията.

 **9. Размерът на основната заплата**, определена за длъжността е от **420 лв. до 1550 лв.,** при спазени изисквания на Наредбата за заплатите на служителите в държавната администрация.

Образци на заявление за участие в конкурса и декларация по чл.17, ал.1 от НПКДС могат да се изтеглят от следния Интернет адрес: [**www.sevlievo.bg**](http://www.sevlievo.bg)